CELEX: 32014R0220
Language: lv
Date: 2014-03-07 00:00:00
Title: Komisijas Regula (ES) Nr. 220/2014 ( 2014. gada 7. marts ), ar ko attiecībā uz Eiropas nacionālo un reģionālo kontu sistēmu Eiropas Savienībā groza Padomes Regulu (EK) Nr. 479/2009

8.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 69/101
            
         
      KOMISIJAS REGULA (ES) Nr. 220/2014
   (2014. gada 7. marts),
   ar ko attiecībā uz Eiropas nacionālo un reģionālo kontu sistēmu Eiropas Savienībā groza Padomes Regulu (EK) Nr. 479/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Regulu (EK) Nr. 479/2009 par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (1) un jo īpaši tās 17. pantu,
   tā kā:
   
               (1)
            
            
               “Valdības”, “deficīta” un “ieguldījumu” definīcijas ir izklāstītas Protokolā par pārmērīga budžeta deficīta novēršanas procedūru, kas pievienots Līgumiem, un Regulā (EK) Nr. 479/2009, atsaucoties uz Eiropas nacionālo un reģionālo kontu sistēmu Kopienā (turpmāk “EKS 95”), kas izveidota ar Padomes 1996. gada 25. jūnija regulu (EK) Nr. 2223/96 par Eiropas nacionālo un reģionālo kontu sistēmu Kopienā (2).
            
         
               (2)
            
            
               Eiropas Parlamenta un Padomes 2013. gada 21. maija Regula (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (3) (turpmāk “EKS 2010”) satur kopējo standartu, definīciju, klasifikāciju un uzskaites noteikumu atsauču satvaru dalībvalstu kontu sagatavošanai Savienības statistikas vajadzībām, lai iegūtu salīdzināmus rezultātus starp dalībvalstīm.
            
         
               (3)
            
            
               EKS 2010 ir EKS 95 redakcija, tādējādi Regulā (EK) Nr. 479/2009 jāiekļauj jaunas atsauces.
            
         
               (4)
            
            
               Tāpēc būtu attiecīgi jāgroza Regula (EK) Nr. 479/2009.
            
         
               (5)
            
            
               Lai novērstu pārpratumus, piemērojot jaunas atsauces uz EKS 2010, šajā regulā paredzētie pasākumi būtu jāpiemēro no 2014. gada 1. septembra,
            
         IR PIEŅĒMUSI ŠO REGULU.
   1. pants
   Regulu (EK) Nr. 479/2009 groza šādi.
   
               1.
            
            
               Visas atsauces uz “EKS 95” aizstāj ar atsaucēm uz “EKS 2010”.
            
         
               2.
            
            
               Regulas 1. panta 1. punktu aizstāj ar šādu:
               „Protokola par pārmērīga deficīta novēršanas procedūru un šīs regulas nolūkos jēdzienus, kas ietverti 2.–6. punktā, definē saskaņā ar Eiropas Parlamenta un Padomes 2013. gada 21. maija Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (turpmāk “EKS 2010”). Kodi iekavās attiecas uz EKS 2010.”;
            
         
               3.
            
            
               Regulas 1. panta 3. punktu groza šādi:
               
                           a)
                        
                        
                           kodu “EDP B.9” aizstāj ar kodu “B.9”;
                        
                     
                           b)
                        
                        
                           kodu “EDP D.41” aizstāj ar kodu “D.41”;
                        
                     
         
               4.
            
            
               Regulas 1. panta 5. punkta otro daļu aizstāj ar šādu:
               “Valdības parādu veido vispārējās valdības saistības šādās kategorijās: valūta un noguldījumi (AF.2); parāda vērtspapīri (AF.3) un aizdevumi (AF. 4), kā noteikts EKS 2010”.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro no 2014. gada 1. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. martā
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 145, 10.6.2009., 1. lpp.
   
      (2)  OV L 310, 30.11.1996., 1. lpp.
   
      (3)  OV L 174, 26.6.2013., 1. lpp.